CELEX: C2005/106/66
Language: sk
Date: 2005-04-30 00:00:00
Title: Vec T-65/05: Žaloba podaná dňa 7. februára 2005: Thomas Seldis proti Komisii Európskych spoločenstiev

30.4.2005   
            
            
               SK
            
            
               Úradný vestník Európskej únie
            
            
               C 106/31
            
         Žaloba podaná dňa 7. februára 2005: Thomas Seldis proti Komisii Európskych spoločenstiev
   (Vec T-65/05)
   (2005/C 106/66)
   Jazyk konania: francúzština
   Thomas Seldis, bydliskom v Amsterdame (Holandsko), v zastúpení: Sébastien Orlandi, Xavier Martin M., Albert Coolen, Jean-Noël Louis a Etienne Marchal, advokáti, podal 7. februára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               1)
            
            
               zrušil rozhodnutie Komisie z 5. apríla 2004 o vymenovaní žalobcu za úradníka v skúšobnej lehote v rozsahu, v ktorom nestanovuje jeho zaradenie do platovej triedy A6 a bolo prijaté bez preskúmania možnosti priznania vyššieho platového stupňa v súlade s článkom 32 služobného poriadku a článkom 4 vnútorných smerníc z 11. októbra 1984,
            
         
               2)
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Žalobca v prejednávanom spore namieta svoje zaradenie v čase svojho vymenovania za úradníka v skúšobnej lehote na generálne riaditeľstvo SVS do platovej triedy A7.
   V tejto súvislosti uvádza porušenie článkov 31 a 32 služobného poriadku, ako aj vnútorných smerníc z 11. októbra 1984 týkajúcich sa stanovenia platovej triedy a platových stupňov zamestnancov a presnejšie vedeckých a technických zamestnancov, ktorí zastávajú zamestnanie odmeňované z prostriedkov rozpočtu pre výskum.
   S ohľadom na svoje nároky žalobca najmä tvrdí, že v čase jeho prijatia za úradníka už preukázal započítateľnú odbornú prax dlhšiu ako osem rokov.